**PÁPAKÖRNYÉKI ÖNKORMÁNYZATOK**

**FELADATELLÁTÓ TÁRSULÁS ELNÖKE**

**8542 Vaszar, Fő u. 29.**

**a Pápakörnyéki Önkormányzatok Feladatellátó Társulás**

**Társulási Tanácsa 2018. november 6-i ülésére**

**1. napirend**

**Tárgy: Pápakörnyéki Önkormányzatok Feladatellátó Társulás Pénzügyi Bizottság elnökének és tagjának megválasztása**

**Tisztelt Társulási Tanács!**

Stankovics Ferenc Nóráp község polgármestere, a Tárulás Pénzügyi Bizottságának elnöke elhunyt.

A Pénzügyi Bizottság elnök nélkül nem folytathatja munkáját ezért szükséges elnököt és bizottsági tagot választani.

A Pénzügyi Bizottság elnöki tisztségére javaslom Takácsné Tompos Rita polgármester asszonyt, aki jelenleg is a Pénzügyi Bizottság tagja.

A Pénzügyi Bizottság tagjának pedig javaslom Burghardt Ferenc urat Pápakovácsi község polgármesterét.

A szervezeti és működési szabályzat alapján az pénzügyi bizottság elnökét és tagját titkos szavazással kell megválasztani. A szavazás lebonyolításához az elnök javaslatára a Tanács 3 fős szavazatszámláló bizottságot (elnököt és két tagot) választ saját tagjai közül.

A szervezeti és működési szabályzat 1.15.3.c pontja alapján a Tanács minősített többséggel dönt a hatáskörébe utalt választás, kinevezés, felmentés, vezetői megbízatás adása, illetőleg visszavonása, fegyelmi eljárás megindítása, fegyelmi büntetés kiszabása ügyekben.

Az 1.15.4. pont alapján a minősített többséghez legalább annyi tag igen szavazata szükséges, amely eléri a társulásban részt vevő tagok szavazatának több mint felét és az általuk képviselt települések lakosságszámának a felét.

A szervezeti és működési szabályzat ismertetett rendelkezései alapján az ülésen napirendre kerülő személyi döntést minősített többséggel hozhatja meg a Társulási Tanács.

Vaszar, 2018. 10. 29.

**Varga Péter**

**elnök**